Ulkoporealtaan sallittu talvikäyttö riippuu allasmerkistä. Jotkut ulkoporealtaat ovat suunniteltu ja eristetty pohjoismaisiin olosuhteisiin, jotta allasta voi käyttää ympäri vuoden. Kaikki ulkoporealtaat eivät sovellu Suomen pakkasolosuhteissa käytettäviksi, joten asia täytyy tarkistaa tuotekohtaisesti valmistajan ohjeista. Oleellista on, että vesi ei saa jäätyä. Jäätynyt vesi aiheuttaa vahinkoa altaan koneistolle. Suositus on, ettei allasta käytettäisi silloin, kun ilman lämpötila laskee nollan alapuolelle, jotta ikäviltä yllätyksiltä vältytään. Joissain uusimmissa ulkoporeammeissa on kuitenkin jäätymisenestotoiminto, joka kytkee lämmittimen päälle, kun veden lämpötila laskee yhteen asteeseen. Ulkoporeallas tulee luonnollisesti olla kytkettynä verkkovirtaan, jotta kyseinen toiminto on käytettävissä. Jos valmistaja ei suosittele ulkoporeallasta talvikäyttöön, takuu ei korvaa jäätymisen aiheuttamia vaurioita.